Lav et referat af nedenstående tekst:

Tekst:
I løbet af aftenen og natten til idag blev fire villaer i Bjergby udsat for indbrud. De fire villaer, der er naboer på Skagen Landevej, blev ribbet for værdier som smykker, kontanter og computerudstyr. -Vi kan se, at tyvene har skaffet sig afgang med værktøj. Det er terassedøre og vinduer de har brudt op, men ingen har opdaget det, lyder det fra vagthavende ved Hjørring Politi. Hjørring politi vil gerne tale med vidner der har set noget i forbindelse med de fire indbrud. det samme gælder vidner der kender noget til en brand i et kolonihavehus i haveforeningen Løjbjerg ved Hirtshals. Her udbrændte et kolonihavehus kort før kl. 23 i aftes. Vidner på stedet observerede at en bil kørte fra stedet kort før branden blev opdaget. - Vi ved endnu ikke om der er sammenhæng mellem bilen og branden, men vil meget gerne høre fra folk i området, siger vagthavende til TV2/Nord. Hjørring politi kan kontaktes på: 96231448

Referat:
Hjørring Politi efterlyser vidner til serieindbrud og brand